CELEX: 62011TN0292
Language: da
Date: 2011-06-09 00:00:00
Title: Sag T-292/11: Sag anlagt den 9. juni 2011 — Cemex m.fl. mod Kommissionen

13.8.2011   
            
            
               DA
            
            
               Den Europæiske Unions Tidende
            
            
               C 238/23
            
         Sag anlagt den 9. juni 2011 — Cemex m.fl. mod Kommissionen
   (Sag T-292/11)
   2011/C 238/42
   Processprog: spansk
   
      Parter
   
   
      Sagsøgere: Cemex S.A.B. de C.V. (Monterrey, Mexico), New Sunward Holding BV (Amsterdam, Nederlandene), Cemex España, SA (Madrid, Spanien), CEMEX Deutschland AG (Düsseldorf, Tyskland), Cemex UK (Egham, Det Forenede Kongerige), CEMEX Czech Operations s.r.o. (Prag, Den Tjekkiske Republik), Cemex France Gestion (Rungis, Frankrig) og CEMEX Austria AG (Langenzersdorf, Østrig) (ved advokat J. Folguera Crespo)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Artikel 1 i Kommissionens afgørelse af 30. marts 2011 annulleres; subsidiært, at denne bestemmelse annulleres delvist ved at undtage sagsøgerne fra forpligtelsen til at fremskaffe de oplysninger, som spørgsmålene i afgørelsens bilag I henviser til, for så vidt som den overskrider de grænser, som EU-rettens normer og principper pålægger Kommissionen.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Dette søgsmål er rettet mod Kommissionens afgørelse af 30. marts 2011 vedrørende en procedure i overensstemmelse med artikel 18, stk. 3, i Rådets forordning (EF) nr. 1/2003, der er vedtaget i forbindelse med sag COMP/39.520 — Cement og dermed relaterede produkter.
   Til støtte for deres søgsmål har sagsøgerne fremsat seks anbringender.
   
               1)
            
            
               Første anbringende vedrørende tilsidesættelse af artikel 18 i forordning (EF) nr. 1/2003
               
                           —
                        
                        
                           Det gøres i denne forbindelse gældende, at Kommissionen har overskredet de grænser, der er fastlagt med denne bestemmelse og ved Domstolens retspraksis, for udøvelsen af sine beføjelser, idet den endvidere har krævet oplysninger, som den ved, at sagsøgerne ikke er i besiddelse af. Endvidere kræves det ifølge anmodningen, at sagsøgerne ikke blot fremskaffer, men også behandler millioner af økonomiske data, hvorved Kommissionen således overlader de forberedende undersøgelser, der tilkommer Kommissionen at foretage, til sagsøgerne.
                        
                     
         
               2)
            
            
               Andet anbringende vedrørende tilsidesættelse af artikel 18 i forordning (EF) nr. 1/2003
               
                           —
                        
                        
                           Ifølge sagsøgerne kræver Kommissionen, at der fremskaffes oplysninger, som ikke er nødvendige for undersøgelsen af de påståede former for konkurrencebegrænsende adfærd, der er påpeget i den omtvistede afgørelse: Det drejer sig om oplysninger, som ikke har nogen forbindelse med undersøgelsens formål, om offentligt tilgængelige oplysninger, som allerede er tilvejebragt ved besvarelse af tidligere anmodninger, eller om databehandlingsopgaver.
                        
                     
         
               3)
            
            
               Tredje anbringende vedrørende tilsidesættelse af proportionalitetsprincippet
               
                           —
                        
                        
                           Det gøres i denne forbindelse gældende, at Kommissionen har anmodet sagsøgerne om, at de tilvejebringer oplysninger, hvis indsamling og behandling, ud over at det i mange tilfælde ikke er nødvendigt, også forudsætter en urimelig og uforholdsmæssig arbejdsbyrde, idet der ydermere er pålagt en ekstraordinær kort frist for besvarelse, og der er givet afslag på anmodninger om forlængelse af fristen.
                        
                     
         
               4)
            
            
               Fjerde anbringende vedrørende tilsidesættelse af artikel 296 TEUF, for så vidt som Kommissionen, ifølge sagsøgerne, ikke i tilstrækkelig grad har begrundet nødvendigheden og forholdsmæssigheden af de anmodede oplysninger
            
         
               5)
            
            
               Femte anbringende vedrørende tilsidesættelse af retssikkerhedsprincippet for så vidt som ordlyden af den anfægtede afgørelse ifølge sagsøgerne ikke er klar og præcis
            
         
               6)
            
            
               Sjette anbringende vedrørende tilsidesættelse af artikel 3 i forordning (EØF) nr. 1/1958 om den ordning, der skal gælde for Det Europæiske Økonomiske Fællesskab på det sproglige område
               
                           —
                        
                        
                           Det gøres i denne forbindelse gældende, at Kommissionen har afvist at sende den anfægtede afgørelse til de datterselskaber, som nævnte afgørelse er rettet imod, på arbejdssproget for de medlemsstater, under hvis jurisdiktion de henhører, hvorved den forsætligt besværliggør opgaven med at indsamle oplysninger.